Fakulti Pergigian, Universiti Malaya

Fakulti Pergigian di Universiti Malaya (UM) (juga dikenali sebagai FOD UM atau UM Denstistry) adalah institusi terkemuka dalam bidang pendidikan pergigian dan merupakan sekolah pergigian (dental school) di Malaysia. Ditubuhkan pada tahun 1972, fakulti ini merupakan yang pertama di negara ini yang menawarkan program ijazah untuk melatih profesional pergigian tempatan. https://dentistry.um.edu.my/

 Program Pengajian 
Fakulti ini menawarkan Sarjana Muda Pembedahan Pergigian (BDS) pada peringkat Ijazah Sarjana Muda yang mengambil masa selama lima tahun.

Pengajaran sains perubatan asas dijalankan secara kolaboratif dengan Fakulti Perubatan Universiti Malaya, yang memastikan pelajar memperoleh pengetahuan menyeluruh dalam bidang perubatan dan pergigian.

Peringkat Pasca-Ijazah dalam bidang pergigian dan penyelidikan turut ditawarkanhttps://studymalaysia.com/what/course/um/0055458/.

 Kemudahan dan Klinik 
Fakulti Pergigian UM dilengkapi dengan kemudahan moden termasuk klinik pergigian yang menyediakan rawatan kepada pelajar, staf universiti, dan masyarakat umum. Klinik ini menawarkan pelbagai jenis rawatan dari konsultasi hingga prosedur pembedahan kompleks. 

 Klinik Palate dan Bibir Sumbing 
Ditubuhkan sejak tahun 2000 untuk memberikan rawatan kepada pesakit dengan masalah palat dan bibir sumbing.

 Pusat Penyelidikan Kanser Oral 
Memfokuskan kepada penyelidikan dan koordinasi dalam bidang kanser oral di Malaysiahttps://dentistry.um.edu.my/um-dental-care.

 Visi dan Misi 
Fakulti ini mempunyai visi untuk menjadi sekolah pergigian yang diiktiraf di peringkat global. Ia berusaha untuk melahirkan graduan yang bukan sahaja mahir dalam bidang pergigian tetapi juga beretika tinggi dan peka terhadap keperluan masyarakat

Dengan pendekatan holistik dalam pendidikan pergigian, Fakulti Pergigian Universiti Malaya terus berkomitmen untuk meningkatkan kualiti pendidikan dan penyelidikan dalam bidang pergigian di Malaysia.

 Lihat Juga 

 Universiti Malaya
 Fakulti Perubatan, Universiti Malaya
 Fakulti Farmasi, Universiti Malaya
 Fakulti Sains, Universiti Malaya
 Pusat Perubatan Universiti Malaya

 Pautan Luar 

Kategori:Universiti Malaya
Kategori:Sekolah pergigian di Malaysia